Plateaux des Causses
Store norske leksikon,Geografi,Verdens geografi,Europa,Frankrikes geografi
Plateaux des Causses er et høyslettelandskap i Frankrike som ligger i sørlige del av Massif central, i departementene Aveyron og Lozère. Området ligger omtrent 700–1100 meter over havet, og har et areal på omtrent 5000 kvadratkilometer.
Landskapet består av flattliggende lag av jurakalk og ligner karstlandskapene med sine huler og underjordiske vannløp. Dype elvedaler deler opp landskapet i atskilte flater, hvorav den største er Causses Méjean mellom Tarn og Jonte. Her ligger områdets høyeste fjell, Mont Argoual med sine 1567 meter over havet.Causses er fattig på vegetasjon. Les mer i Store norske leksikon Frankrike Frankrikes geografi Massif Central